Аунитартә наплакы "Амшынеиқәафымцамч" алаҳәара ҟанаҵеит ԥхынгәы акы инаркны афымцалашара ахә ахьырымшәо ақыҭақәа лашарада ишаанрыжьуа, ацәаҳәа хада шдырцәо. Афымцалашара иацу ауадаҩрақәа, уи аӡбара алзыршо мҩақәас иҟоу ртәы арадио Sputnik аефир аҟны иалацәажәеит "Амшынеиқәафымцамч" Гәылрыԥшь араион афилиал аиҳабы ихаҭыԥуаҩ Алхас Коӷониеи Очамчыра араион Ҷлоу ақыҭаҟны афымцалашара ахәԥса ылзго Лиудмила Канҭариаԥҳа.
"Гәылрыԥшь араион аҟны абонентцәа 8 400-ҩык ҳамоуп. Урҭ рахьынтә 21 хкы альготақәа ирыҵанакуа 900-ҩык рҟынӡа ыҟоуп. Араион аҟны афымцалашаразы аԥара ахьыршәо ԥшь-ҭыԥк ыҟоуп. Иҟоуп абонентцәа рахьынтә мызкы бжьамыжькәа изшәо. Актәи аквартал азы 20 процент еизаҳгеит афымцалашаразы, аҩбатәи аквартал азы 32-35 процент рҟынӡа иршәеит. Ҳдинамика ашьшьыҳәа ашьҭыҵра ишаҿу ҳнарбоит", - иҳәеит Коӷониа.
Аиҿцәажәара инарҭабааны ишәаҳар шәылшоит аудиофаил аҟны.